****

**Agria/Schæferhundeklubbens Ungdomslejr 2024**

I år afholdes Schæferhundeklubbens Ungdomslejr i Give. Vi prøver noget nyt i år – Vi har lejet Riishytten, så vi skal ikke sove i telt i år, men køjeseng. Lejren er beliggende i Riis bakker og midt i skoven, så der skulle være muligheder for forskellige aktiviteter.

Vi får bl.a. besøg af forsvarets hundetjeneste

**Hvornår:** I uge 28 fra søndag d. 7/7 – lørdag d. 13/7

**Deltagere**: For ungdomsmedlemmer fra 12 - 21 år (inkl.)
**Bemærk**, at aldersgrænsen i år er udvidet.

**Pris: 1600 kr**. Dette beløb dækker udgifter til kost - samt alle aktiviteter.
Endvidere får alle deltagere en sweatshirt og t-shirt.

# Regnr. 3420 Kontonr. 10555450 mærket Ungdomslejr 2024

Alle deltagere møder **søndag den 7. juli mellem kl. 14.00 og 15.00**.

Tilmelding til lejren skal ske i *Caniva*, men husk også at uploade tilmeldingsblanketten, som ligger på hjemmesiden, så vi får alle oplysninger og underskrifter.

Sidste tilmelding er søndag d. 2. juni 2024 Deltagergebyret på 1600 kr. betales samtidig med tilmeldingen i Caniva senest**d. 2. juni 2023.**

Når der tilmeldt og betalt, vil man få tilsendt yderligere besked om det nøjagtige program for lejren samt liste over, hvad man skal medbringe.

 **Betingelser for at kunne deltage på lejren:**

1) at du er medlem af Schæferhundeklubben

2) at du selv kan tage ansvar for samt styre din schæferhund på lejren

3) at du er mellem 12 og 21 år (inkl.)

4) at du har trænet hund i mindst et halvt år.

5) at den hund, du medbringer, er mindst ca. 6 mdr. og tilhører husstanden

6) det er kun tilladt at medbringe en hund.

7) at den hund, du medbringer, **skal kunne** sove i trailer eller hundeboks uden problemer

8) der gælder samme regler for alle på lejren, uanset alder

9) man må gerne komme og afrejse i egen bil, men kørsel i egen bil under lejrens forløb er ikke tilladt

10) der må ikke indtages alkohol eller stoffer på lejren. Rygning er forbudt.

11) løbske tæver og syge hunde må ikke medbringes på lejren.

Du skal selv medbringe en overdækket boks eller trailer, som din hund kan bo i under lejren. Hvis du ikke har mulighed for at låne en boks eller plads i en trailer, så kontakt Iris.

Hvis du har en ekstra plads i din trailer, bedes du også lige give Iris besked, så hun kan formidle ledige pladser videre til dem, der mangler. Bare send en sms til Iris.

I løbet af ugen vil der blive arbejdet med spor, feltsøg, lydighed, gruppe C, ringtræning, klikker-træning, rally, mm.

Fredag er der i løbet af dagen forskellige konkurrencer for alle deltagere og hunde.
Om aftenen holder vi en forrygende festaften med uddeling af præmier og gaver.

 Der vil på lejren selvfølgelig også blive god tid til hygge og leg, såsom fodbold og rundbold.
Hver aften sluttes af med *Lejravisen.*

Lejren har sine egne madmødre med - ingen går sultne fra bordet.

**Lejren slutter af om lørdagen, d. 13. juli kl. 11.00**

 **Onsdag d. 10.7.** kl. 19, er der *”Åbent Hus”* på lejren, hvor vi viser, hvad vi træner og øver os på.

Yderligere oplysninger eller spørgsmål vedrørende *Agria*-Ungdomslejren rettes til:

Iris Sørensen, tlf: 2624 9321/ e-mail iris\_chr@yahoo.dk

eller Dorthe Granslev Rafn, tlf.: 20362062/ e-mail: dorthe.g.rafn@live.dk

Se ungdomssiderne på [www.schaeferhund.dk](http://www.schaeferhund.dk/)  Siderne bliver løbende opdateret.

Vi glæder os til at se jer alle – gamle som nye – med jeres hunde.

*Med venlig hilsen*

*Ungdomsudvalget*

*Iris, Lisbeth, Thomas, Henriette, Henrik og Dorthe*